cyanic-selkie/wikianc huggingface dataset:
อันโกรา
อันโกรา เป็นผลงานสตูดิโออัลบั้มต่อเนื่องจากอัลบั้ม อิลดีโว ที่ประสบความสำเร็จอย่างสูงทั่วโลก โดยขึ้นบิลบอร์ดชาร์ตอันดับ 1 ในสหรัฐอเมริกาทันทีที่ออกจำหน่าย และมียอดจำหน่ายกว่า 150,000 ชุดในเวลาเพียงหนึ่งสัปดาห์ นอกจากนี้ ภายหลังการจำหน่ายอัลบั้มดังกล่าว อิลดีโว ได้มีโอกาสแสดงหน้าพระพักตรสมเด็จพระราชินีของอังกฤษในรายการ เดอะรอยัลวาไรตีโชว์ อีกทั้งอิลดีโวยังประชาสัมพันธ์อัลบั้มดังกล่าวผ่านการแสดงในรายการโทรทัศน์หลายรายการในประเทศฝรั่งเศส สหราชอาณาจักร และสหรัฐอเมริกา
อิลดีโวได้จัดคอนเสิร์ตทัวร์ 2005 เพื่อประชาสัมพันธ์อัลบั้มดังกล่าวไปยังเมืองสำคัญๆ ทั่วโลก และได้รับเชิญเป็นแขกรับเชิญในคอนเสิร์ตทัวร์ของบาร์บรา สตรัยแซนด์ในสหรัฐอเมริกา ในปีเดียวกันนี้ อิลดีโวได้มีโอกาสขับร้องเพลง "เดอะไทม์ออฟอาวเวอร์ไลฟ์" กับโทนี แบร็กทัน ซึ่งเป็นเพลงประจำการแข่งขันฟุตบอลโลก 2006 อีกด้วย
Shigella
Shigella เป็นชื่อสกุลของแบคทีเรียในวงศ์ Enterobacteriaceae เป็น แบคทีเรียกลุ่มแกรมลบ (Gram negative bacteria) มีรูปร่างเป็นท่อน ไม่สร้างสปอร์ ไม่เคลื่อนไหว เป็นแบคทีเรียก่อโรค (pathogen) ที่ติดต่อผ่านทางอาหารทำให้เกิดโรคอาหารเป็นพิษ (food poisoning) ซึ่งเกิดจากการติดเชื้อ (infection) ทำให้เกิดโรคบิด หรือshigellosis
คนเป็นพาหะของ Shigella ได้ดี ยังไม่เคยมีรายงานว่าพบในสัตว์ ผู้ป่วย Shigellosis ที่หายแล้ว หรือผู้ได้รับเชื้อแต่ยังไม่เกิดโรค (inapparent infections) จำนวนหนึ่ง จะมีเชื้อในอุจจาระต่อไปเป็นเวลาหลายเดือน แต่ที่จะเป็นพาหะเรื้อรังแบบ Salmonella Typhi นั้นมีน้อย การแพร่ระบาดของ Shigella มักเป็นการกระจายแบบบุคคลสู่บุคคล ส่วนการติดเชื้อมักพบการปนเปื้อนในอาหารและน้ำ รวมไปถึงยังพบได้ในกลุ่ม Homosexual ได้ด้วย Shigella ทั้ง 4 serogroup จะเป็นสาเหตุให้เกิดท้องร่วงได้ทั้งหมด
ข้อมูลในอเมริกายังคงมีรายงาน Shigella ประมาณ 20,000 รายต่อปี แต่มีการประมาณว่าจะมีการติดเชื้อนี้สูงถึง 400,000 รายที่ตรวจไม่พบ โดย 20% ในอเมริกาจะเกิดขึ้นในกลุ่มที่มีการเดินทางระหว่างประเทศ
ในสหรัฐพบS. sonnei มากที่สุด รองลงไปตามลำดับคือ S. flexneri, S. dysenteriae, S. boydii
สำหรับประเทศไทยพบ S.sonnei มากที่สุด รองลงมาได้แก่ S. flexneri จากรายงานกองระบาดวิทยาปี 2539 รายงานว่ามีผู้ป่วยโรคบิดที่เกิดจากเชื้อ Shigella มีจำนวน 3.4 ต่อประชากรแสนคน พบว่ามีอัตราป่วยสูงสุดในปีพ.ศ. 2530 และเริ่มลดลงในปีพ.ศ. 2532 ในระยะ 10 ปี ที่ผ่านมาอัตราป่วยด้วยโรคบิดลดลงประมาณ 2.7 เท่า
ส่วนในกลุ่มประเทศกำลังพัฒนา มักพบ S. flexneri และ S. dysenteriae ส่วนในกลุ่มประเทศพัฒนามักพบ S. sonnei
แหล่งที่พบ
Shigella พบในทางเดินอาหารของคน และสัตว์เลี้ยงลูกด้วยนม คนที่เป็นพาหะเป็นแหล่งแพร่เชื้อที่สำคัญ และพบได้จากน้ำและอาหารที่ไม่สะอาดได้สามารถอยู่ในอุจจาระที่ติดตามเสื้อผ้า และโถส้วมได้นานหลายวัน การควบคุมป้องกัน
- หุงต้มอาหาร ให้ร้อนจัด อุ่นให้เดือด และเก็บรักษาอาหารที่ทำให้สุกแล้วที่อุณหภูมิต่ำ หลีกเลี่ยงการเก็บรักษาอาหารช่วงอุณหภูมิที่เป็นอันตราย คือ 4-55 องศาเซลเซียส
- ผลิตอาหารให้ถูกสุขลักษณะ ตามหลัก GMP (Good Manufacturing Practice) ควบคุมให้พนักงาน หรือบุคคล ที่สัมผัสกับอาหารให้มีสุขอนามัยที่ดี (personal hygiene) จัดให้มีการล้างมือฟอกสบู่ ภายหลังเข้าห้องน้ำ
- ป้องกันการเกิดปนเปื้อนข้าม (cross contamination) โดยเฉพาะอาหารที่ปรุงสุก อาหารพร้อมรับประทาน กับอาหารดิบ
อำเภอสัตหีบ
สัตหีบ เป็นอำเภอหนึ่งของจังหวัดชลบุรี อยู่ห่างจากตัวจังหวัดชลบุรีประมาณ 85 กิโลเมตร ความสำคัญของสัตหีบคือเป็นเมืองแห่งฐานทัพเรือและเป็นฐานทัพเรือที่ใหญ่ที่สุดในประเทศไทย
ที่ตั้งและอาณาเขต
อำเภอสัตหีบเป็นอำเภอใต้สุดของจังหวัดชลบุรี มีอาณาเขตติดต่อกับพื้นที่ข้างเคียงดังต่อไปนี้
Calliphysalis
ถิ่นกำเนิดของมันคือตะวันออกเฉียงใต้ของสหรัฐ
สปีชีส์ในสกุล ได้แก่
อำเภอสัตหีบ
ประวัติ
ในหมู่บ้านสัตหีบ มีผู้ที่ชาวบ้านนับหน้าถือตามากอยู่คนหนึ่ง ชาวบ้านเรียกว่า "ยายแจง" แกมีฐานะดีมี ที่ดิน เรือ สวน ไร่นามากมาย ตลาดสัตหีบ หนองตะเคียนและโรงเรียนสิงห์สมุทรรวมถึงบริเวณเขาแหลมเทียนอันเป็นที่ตั้งของฐานทัพเรือสัตหีบในปัจจุบันก็เคยเป็นของแก ต่อมา เมื่อกรมหลวงชุมพรเขตอุดมศักดิ์ทรงฝึกภาคทะเลกับกองเรือและทรงพักที่อ่าวสัตหีบ ทรงเห็นว่าอ่าวสัตหีบเหมาะเป็นที่ตั้งหน่วยเรือ เพราะมีเกาะใหญ่น้อยช่วยกำบังคลื่นลม พระองค์จึงได้บอกถึงพระประสงค์ที่จะใช้บริเวณเขาแหลมเทียนเป็นที่ตั้งหน่วยทหารเรือ ยายแจงก็ยินดีที่จะถวายให้
หลายท่านให้ความคิดเห็นว่า "สัตต" แปลว่า เจ็ด "หีบ" หมายถึง หีบ ฉะนั้นคำว่า "สัตหีบ" ก็น่าจะแปลว่า หีบเจ็ดใบ ซึ่งสอดคล้องตามตำนานประวัติ[เจ้าแม่แหลมเทียน]ว่าได้นำพระราชาลงในหีบเจ็ดใบเพื่อหลบหนียักษ์ อีกหลักฐานหนึ่งมาจากกองประวัติศาสตร์[ทหารเรือ]ระบุว่า เมื่อ พ.ศ. 2464 รัชกาลที่ 6 ได้เสด็จตรวจเยี่ยมหัวเมืองชายทะเล เพื่อจะสร้างแนวป้องกันชายฝั่งทะเลด้านนอกเพิ่มขึ้น เพราะป้อมพระจุลจอมเกล้าที่ปากน้ำสมุทรปราการนั้นใกล้เมืองหลวงมากเกินไป จึงทรงดำริหัวเมืองชายทะเลฝั่งตะวันออกเป็นที่ตั้งกองทัพเรือ เพื่อตรวจตรารักษาฝั่งและเขตน่านน้ำใหญ่ จึงพระราชทานนามว่า สัตตหีบ เนื่องจากพระองค์ทรงเห็นเกาะ 7 เกาะ เป็นที่กำบังลมให้แก่หมู่เรือได้ดี คำว่า "สัตหีบ" หมายถึง ที่กำบังเจ็ดแห่ง (หีบ = ที่บัง) อันหมายถึงเกาะต่าง ๆ กล่าวคือ เกาะพระ เกาะยอ เกาะหมู เกาะเตาหม้อ เกาะเณร เกาะสันฉลาม และเกาะเลา
สัตหีบแยกจากอำเภอบางละมุงเพื่อเป็น กิ่งอำเภอสัตหีบ เมื่อ พ.ศ. 2480 โดยประกอบด้วยตำบลสัตหีบและตำบลนาจอมเทียน และได้รับประกาศแต่งตั้งเป็น อำเภอสัตหีบ เมื่อ 1 มกราคม พ.ศ. 2496 ดังปรากฏในหนังสือราชกิจจานุเบกษา เล่มที่ 70 ตอนที่ 17 ลงวันที่ 10 มีนาคม พ.ศ. 2496 โดยมีนายอำเภอคนแรกชื่อ นายชุมพล อุทยานิก
เหตุการณ์สำคัญ
8 พฤษภาคม พ.ศ. 2487 เหตุเครื่องบินทิ้งระเบิด B-24J ประเทศสหรัฐอเมริกาหมายเลข 42-73302 ถูกกองทัพเรือ ยิงตก มีผู้เสียชีวิต 8 คน ถูกจับเป็นเชลย 2 คน ท่ามกลางสงครามมหาสมุทรแปซิฟิก
19 เมษายน พ.ศ. 2509 เป็นครั้งแรกในประวัติศาสตร์ชาติไทย เมื่อพระบาทสมเด็จพระปรมินทรมหาภูมิพลอดุลยเดชทรงเรือใบ ประเภทโอเคขนาด 13 ฟุต ชื่อ "เวก้า" (VEGA) จากวังไกลกังวล อำเภอหัวหิน จังหวัดประจวบคีรีขันธ์ ตั้งแต่เวลา 04.28 น. ข้ามอ่าวไทยไปยังอ่าวเตยงาม ซึ่งมีระยะทางประมาณ 60 ไมล์ทะเล ด้วยพระองค์เองเพียงลำพัง ซึ่งทรงใช้เวลาในการแล่นใบในครั้งนี้ถึง 17 ชั่วโมงเต็ม โดยเสด็จถึงอ่าวเตยงามเมื่อเวลา 21.28 น. โดยได้ทรงนำธง "ราชนาวิกโยธิน" ข้ามอ่าวไทยมาด้วย หลังเสด็จถึง ทรงปักธง "ราชนาวิกโยธิน" เหนือยอดก้อนหินใหญ่ที่ชายหาดของอ่าวเตยงาม ได้ทรงลงพระปรมาภิไธยบนแผ่นศิลาจารึก เพื่อเป็นสิริมงคลและเพื่อเป็นเกียรติประวัติแก่กองทัพเรือสืบไป
6 มกราคม พ.ศ. 2561 เรือบรรทุกสินค้าชื่อ ไฮเดอราบัต ชนเข้ากับเรือประมงโชคชูชัย นับเป็นเหตุการณ์เรือชนกันจนมีผู้เสียชีวิต 4 ราย นับเป็นเหตุการณ์เรือชนกันจนมีผู้เสียชีวิตครั้งร้ายแรงรองลงมาจาก เหตุเรือโดยสารระหว่างศรีราชา-เกาะสีชัง ถูกเรือบรรทุกน้ำมันชนนอกชายฝั่ง ผู้โดยสารที่ติดอยู่ในเรือเสียชีวิต 119 คน จาก 131 คน ซึ่งเกิดที่อำเภอศรีราชา เมื่อวันที่ 6 มีนาคม พ.ศ. 2561
5 สิงหาคม พ.ศ. 2565 เหตุเพลิงไหม้เมาน์เทน บี สถานบันเทิงทำให้มีผู้เสียชีวิต 23 ราย
การปกครองส่วนภูมิภาค
อำเภอสัตหีบแบ่งเขตการปกครองออกเป็น 5 ตำบล 41 หมู่บ้าน ได้แก่
การปกครองส่วนท้องถิ่น
ท้องที่อำเภอสัตหีบประกอบด้วยองค์กรปกครองส่วนท้องถิ่น 8 แห่ง ได้แก่
เศรษฐกิจ
ประชากรส่วนใหญ่ประกอบอาชีพรับราชการและประมงปัจจุบันมีแรงงานภาคอุตสาหกรรมที่ทำงานในนิคมอุตสาหกรรมรอบ ๆ มาพักอาศัยอยู่เป็นจำนวนมาก ขณะที่อาชีพเสริมได้แก่การเกษตร โดยมีผลผลิตสำคัญ เช่น มันสำปะหลัง มะม่วง ข้าว มะพร้าว อ้อย ทุเรียน กล้วย แตงโม กระท้อน และขนุน
การศึกษา
1.ศูนย์พัฒนาเด็กเล็กนาวิกโยธิน
2.ศูนย์พัฒนาเด็กเล็กทุ่งโปรง
3.ศูนย์พัฒนาเด็กค่ายเจษฎาราชเจ้า
4.ศูนย์พัฒนาเด็กเล็กกองเรือยุทธการ
5.ศูนย์พัฒนาเด็กเล็กบ้านรักเนอสเซอรี่
สถาบันการศึกษาระดับประถมศึกษา มัธยมศึกษา และกรมอาชีวศึกษา
จอห์น โวลันเธน
จอห์น พอล โวลันเธน (เกิดปี ค.ศ. 1971) เป็นนักดำน้ำในถ้ำชาวบริติช มีความเชี่ยวชาญการกู้ภัยในถ้ำ โดยเป็นสมาชิกองค์กรกู้ภัยในถ้ำ (Cave Rescue Organisation), องค์กรกู้ภัยแห่งเซาธ์และมิดเวลส์ (South and Mid Wales Cave Rescue) และสภาการกู้ภัยในถ้ำแห่งประเทศอังกฤษ (British Cave Rescue Council หรือ BCRC)
เขาทำงานเป็นที่ปรึกษาด้านไอทีในเมืองบริสตอล และดำน้ำในถ้ำเป็นงานอดิเรก รวมถึงทำงานอาสาสมัครด้านการกู้ภัย
ในปี 2018 เขาได้มีส่วนร่วมในปฏิบัติการค้นหาและกู้ภัยถ้ำหลวง ซึ่งได้รับมอบหมายเป็นชุดปฏิบัติการแนวหน้าเพื่อวางเส้นนำทางในถ้ำสำหรับทีมซีล และทีมกู้ภัยนานาชาติคนอื่น ๆ แต่เมื่อโวลันเธนวางเส้นนำทางจนสุดปลายเชือกแล้ว จึงโผล่เหนือน้ำก็พบทั้ง 13 ชีวิตรอคอยอยู่บนเนินนมสาว
รางวัลและเกียรติยศ
งานกู้ภัยครั้งหนึ่งของโวลันเธนในถ้ำแห่งหนึ่งในประเทศฝรั่งเศส และการค้นพบตำแหน่งของร่างนักดำน้ำผู้สูญหาย ทำให้เขาได้รับเหรียญรางวัลจาก Royal Humane Society ในปี ค.ศ. 2012
จนา มสาลา
จนา มสาลา (Chana masala;, ตรงตัว: 'ถั่วลูกไก่เม็ดเล็กผสมเครื่องเทศ', บ้างเรียก ชนา มาซาล่า) หรือ จันนย (channay), โจเล มสาลา (chole masala บ้างเรียก โชเล่ มาซาล่า), โจเล (chole บ้างเรียก โชเล่) เป็นอาหารจากอนุทวีปอินเดีย วัตถุดิบหลักคือถั่วลูกไก่ (chickpea) รูปแบบที่เรียกว่า จนา (chana; चना) หรือ กาลจนา (kala chana; 'จนาสีดำ') ในขณะที่ โจเล (Chole) นั้นเป็นชื่อเรียกถั่วลูกไก่ที่มีขนาดใหญ่กว่าและมีสีอ่อนกว่า พบมากทางตะวันตก เรียกอีกชื่อหนึ่งว่า กาบูลีจนา (kabuli chana; काबुली चना) ในภาษาฮินดูสถาน
วัตถุดิบ
นอกจากถั่วลูกไก่เป็นวัตถุดิบหลักแล้ว ยังประกอบด้วยหอมใหญ่ มะเขือเทศสับ เม็ดผักชี กระเทียม พริก ขิง ผงมะม่วงแห้ง (อัมจูร์; amchur, หรือ amchoor), เม็ดทับทิมบด (อนรทาน; anardana) และ กะรัมมสาลา
รายชื่อภาพยนตร์โซเวียตแห่งปีตามยอดขายตั๋ว
นี่คือรายชื่อภาพยนตร์ของสหภาพโซเวียตที่ขายตั๋วได้มากที่สุดในแต่ละปี รายชื่อนี้ไม่นับรวมละครชุดทางโทรทัศน์หรือภาพยนตร์ทางโทรทัศน์ซึ่งไม่ถือเป็นภาพยนตร์ในสหภาพโซเวียต
เดอะคริสต์มาสคอลเลกชัน
เดอะคริสต์มาสคอลเลกชัน (The Christmas Collection) เป็นอัลบั้มเพลงแนวป๊อป, โอเปร่าอัลบั้มที่ 3 ของอิลดีโว วางแผงเมื่อวันที่ 25 ตุลาคม พ.ศ. 2548 ในสหรัฐอเมริกา อัลบั้มนี้ประกอบไปด้วยเพลงคริสต์มาส และเพลงในวันหยุด อาทิ O-holy night, White Christmas
คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข
คณะปฏิรูปการปกครอง ในระบอบประชาธิปไตย อันมีพระมหากษัตริย์ทรงเป็นประมุข หรือ คปค. เป็นคณะบุคคล อันประกอบด้วย กลุ่มทหาร ตำรวจ และ พลเรือน ซึ่งมีพลเอก สนธิ บุญยรัตกลิน เป็นหัวหน้า ได้เข้ายึดอำนาจการปกครองราชอาณาจักรไทยไว้ได้ เมื่อวันที่ 19 กันยายน พ.ศ. 2549 มีที่ตั้ง ณ กองบัญชาการกองทัพบก ถนนราชดำเนินนอก เขตพระนคร กรุงเทพมหานคร
ที่มาของคณะปฏิรูปการปกครองฯ
พระบาทสมเด็จพระปรมินทรมหาภูมิพลอดุลยเดช และ สมเด็จพระนางเจ้าฯ พระบรมราชินีนาถ ทรงพระกรุณาโปรดเกล้าโปรดกระหม่อม ให้พลเอก เปรม ติณสูลานนท์ ประธานองคมนตรี และ รัฐบุรุษ พลเอกสนธิ บุญยรัตกลิน พลเรือเอก สถิรพันธุ์ เกยานนท์ และพลอากาศเอก ชลิต พุกผาสุข เข้าเฝ้าทูลละอองธุลีพระบาท ถวายรายงานสถานการณ์ เหตุการปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข เมื่อเวลา 00.19 น. วันพุธที่ 20 กันยายน ณ พระตำหนักจิตรลดารโหฐาน พระราชวังดุสิต
พลเอก สนธิ บุญยรัตกลิน หัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ได้นำความกราบบังคมทูลพระกรุณา ทราบฝ่าละอองธุลีพระบาท ว่า การบริหารราชการแผ่นดินของรัฐบาลนายกรัฐมนตรี พันตำรวจโท ทักษิณ ชินวัตร ได้ก่อให้เกิดปัญหา ความขัดแย้งแบ่งฝ่าย สลายความรู้รักสามัคคี ของ คนในชาติ อย่างที่ไม่เคยปรากฏมาก่อนในประวัติศาสตร์ของชาติไทย ต่างฝ่ายต่างมุ่งหวังเอาชนะ ด้วยวิธีการหลากหลายรูปแบบ และมีแนวโน้มนับวันจะทวีความรุนแรงมากยิ่งขึ้น โดยประชาชนส่วนใหญ่เคลือบแคลงสงสัยว่า การบริหารราชการแผ่นดิน ส่อไปในทางทุจริต ประพฤติมิชอบ อย่างกว้างขวาง หน่วยงานอิสระ ถูกการเมืองครอบงำ ทำให้การดำเนินกิจกรรมทางการเมือง เกิดปัญหา และ อุปสรรค หลายประการ ตลอดจนหมิ่นเหม่ต่อการหมิ่นพระบรมเดชานุภาพแห่งองค์พระมหากษัตริย์ ผู้ทรงเป็นที่เคารพ เทิดทูน ของปวงชนชาวไทย อยู่บ่อยครั้ง แม้หลายภาคส่วนของสังคม จะได้พยายามประนีประนอม คลี่คลายสถานการณ์ มาโดยต่อเนื่องแล้ว ก็ไม่สามารถรักษาความสงบเรียบร้อยของบ้านเมืองได้
การจัดส่วนงาน และ การแบ่งมอบหน้าที่ความรับผิดชอบ
กองบัญชาการ คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ประกอบด้วย 4 ส่วนงาน คือ
สำนักโฆษก
มีหน้าที่ เผยแพร่ข่าวสารที่ถูกต้องแก่สื่อมวลชนและประชาชน โดยมีคณะทำงาน รวม 9 นาย ดังต่อไปนี้
คณะโฆษกทางโทรทัศน์
มีหน้าที่ อ่าน แถลงการณ์ คำสั่ง และ ประกาศ ต่างๆ ของ คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ออกอากาศ เป็น รายการพิเศษ ทาง โทรทัศน์รวมการเฉพาะกิจแห่งประเทศไทย โดยมี สถานีวิทยุโทรทัศน์กองทัพบกช่อง 5 เป็นแม่ข่าย มีรายนามดังต่อไปนี้
ชื่อภาษาอังกฤษ
เดิม คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ใช้ชื่อภาษาอังกฤษว่า Council for Democratic Reform under Constitutional Monarchy (อักษรย่อ CDRM) ต่อมาได้ตัดคำว่า under Constitutional Monarchy ออก เพื่อไม่ให้สื่อต่างประเทศนำไปตีความว่า คณะปฏิรูปฯ เกี่ยวข้องกับสถาบันพระมหากษัตริย์ เป็น Council for Democratic Reform (อักษรย่อ CDR) โดยยังคงใช้ชื่อภาษาไทยตามเดิม
คณะมนตรีความมั่นคงแห่งชาติ
หลังจากพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ประกาศใช้ รัฐธรรมนูญแห่งราชอาณาจักรไทย ฉบับชั่วคราว พ.ศ. 2549 ในวันที่ 1 ตุลาคม พ.ศ. 2549 คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข จึงแปรสภาพเป็น คณะมนตรีความมั่นคงแห่งชาติ โดย หัวหน้า คปค. ดำรงตำแหน่ง ประธานคณะมนตรีความมั่นคงแห่งชาติ มีอำนาจหน้าที่ เป็นผู้รับสนองพระบรมราชโองการ แต่งตั้งนายกรัฐมนตรี ประธานสภา และรองประธานสภาร่างรัฐธรรมนูญ สมาชิกสมัชชาแห่งชาติ และคณะกรรมาธิการยกร่างรัฐธรรมนูญ
อารามแซ็ง-ซาแว็ง-ซูร์-การ์ต็องป์
อารามแซ็ง-ซาแว็ง-ซูร์-การ์ต็องป์ (Abbaye de Saint-Savin-sur-Gartempe) เดิมเป็นแอบบีย์ของคณะเบเนดิกติน ตั้งอยู่ที่แซ็ง-ซาแว็ง-ซูร์-การ์ต็องป์ มณฑลปัวตู ประเทศฝรั่งเศส อารามแซงต์ซาแว็งเริ่มสร้างราวกลางคริสต์ศตวรรษที่ 11 ในลักษณะสถาปัตยกรรมโรมาเนสก์ ความสำคัญของอารามอยู่ที่จิตรกรรมฝาผนังจากคริสต์ศตวรรษที่ 11 และ 12 ที่ได้รับการอนุรักษ์ให้อยู่ในสภาพที่ดีมาก
แผนผังอารามเป็นแบบกางเขนโดยมีหอสี่เหลี่ยมเหนือจุดตัดของกางเขน บริเวณแขนกางเขนเป็นบริเวณแรกที่ได้รับการก่อสร้าง ต่อมาเป็นบริเวณขับเพลงสวด (Choir) พร้อมกับบริเวณจรมุข (ambulatory) โดยมีชาเปลกระจายออกไปด้วยกันห้าโบสถ์น้อยทางมุขตะวันออก ต่อมาตัวอารามก็ได้รับการขยายเพิ่มเติมโดยการเพิ่มทางเดินข้างประกบทางเดินกลาง หอระฆัง และระเบียงทางเข้าหน้าโบสถ์ และในที่สุดก็เพิ่มทางเดินกลางอีกหกช่วง หอระฆังสร้างด้วยหินที่สูงกว่า 80 เมตรที่ต่อเติมในคริสต์ศตวรรษที่ 14 และได้รับการบูรณปฏิสังขรณ์ในคริสต์ศตวรรษที่ 19
เพดานโค้งประทุนรองรับด้วยเสาที่มีหัวเสาที่แกะสลักเป็นใบไม้ ภายในคริปต์เป็นที่ฝังศพนักบุญซาแว็งและนักบุญซิเปรียน ผนังเป็นจิตรกรรมฝาผนังที่แสดงภาพชีวิตของนักบุญทั้งสององค์
อารามแซ็ง-ซาแว็ง-ซูร์-การ์ต็องป์ได้รับเลือกโดยองค์การยูเนสโกให้ขึ้นทะเบียนเป็นมรดกโลกเมื่อปี ค.ศ. 1983
พืชคลุมดิน
พืชคลุมดิน (Groundcover) หมายถึงพืชที่มีลักษณะแผ่คลุมพื้นดินที่มีประโยชน์จากการพิทักษ์หน้าดินจากการกัดกร่อนตามธรรมชาติ หรือ ความแห้งแล้ง หรือใช้ในการตกแต่งสวน
สหภาพโทรคมนาคมระหว่างประเทศ
สหภาพโทรคมนาคมระหว่างประเทศ (International Telecommunication Union - ชื่อย่อ: ITU) เป็นองค์การชำนัญพิเศษของสหประชาชาติ ซึ่งนับเป็นองค์การสากลที่เก่าแก่มากที่สุดอันดับสอง ที่ยังคงดำเนินการอยู่ โดยในระยะแรกเริ่ม ใช้ชื่อว่า สหภาพโทรเลขระหว่างประเทศ (International Telegraph Union) จัดตั้งขึ้นที่กรุงปารีส ประเทศฝรั่งเศส เมื่อวันที่ 17 พฤษภาคม ค.ศ. 1865 (พ.ศ. 2408) ปัจจุบัน มีสำนักงานใหญ่ตั้งอยู่ที่ นครเจนีวา ประเทศสวิสเซอร์แลนด์ ใกล้กับสำนักงานสหประชาชาติ
องค์ประกอบสหภาพ
สหภาพโทรคมนาคมระหว่างประเทศมีสำนักเลขาธิการใหญ่ ซึ่งมีเลขาธิการ (Secretary General) เป็นผู้บริหารสูงสุด ในการบริหารจัดการงานรายวันของสหภาพฯ และภาคส่วนต่าง ๆ ซึ่งประกอบด้วย 4 ภาคส่วน ในภารกิจด้านต่าง ๆ ดังนี้
สมาชิก
สมาชิกภาพของสหภาพโทรคมนาคมระหว่างประเทศมี 3 ประเภท คือ
สภาบริหารสหภาพโทรคมนาคมระหว่างประเทศ
สภาบริหารสหภาพโทรคมนาคมระหว่างประเทศ (ITU Council) ได้รับการจัดตั้งขึ้น เมื่อปี ค.ศ. 1947 (พ.ศ. 2490) ประกอบด้วยสมาชิก จำนวนไม่เกินร้อยละ 25 ของสมาชิกสหภาพฯ ทั้งหมด ประกอบด้วยสมาชิกไม่เกินร้อยละ 25 ของจำนวนสมาชิกสหภาพฯ ทั้งหมด ซึ่งได้มาโดยวิธีเลือกตั้งจากการประชุมใหญ่ผู้แทนผู้มีอำนาจเต็มของสหภาพฯ โดยให้มีความเสมอภาค ตามจำนวนที่นั่งของสมาชิก ใน 5 ภูมิภาคตามการจัดแบ่งเพื่อการบริหารของสหภาพโทรคมนาคมระหว่างประเทศ คือ ปัจจุบัน สภาบริหารสหภาพฯ มีสมาชิกทั้งหมด 46 ประเทศ
สภาบริหารสหภาพโทรคมนาคมระหว่างประเทศมีบทบาทในการพิจารณาปัญหาเชิงนโยบาย ด้านการสื่อสารโทรคมนาคมระหว่างประเทศ ในช่วงที่ยังไม่ถึง กำหนดการประชุมใหญ่ผู้แทนผู้มีอำนาจเต็มของสหภาพฯ เพื่อให้การดำเนินงาน นโยบาย และยุทธศาสตร์ต่างๆ ของสหภาพฯ สามารถตอบสนองต่อการเปลี่ยนแปลงอย่างรวดเร็ว ในยุคโลกาภิวัตน์ สภาบริหารนี้ มีหน้าที่จัดทำรายงานเกี่ยวกับนโยบาย และการวางแผนเชิงกลยุทธ์ ให้แก่สหภาพฯ นอกจากนั้น ยังรับผิดชอบในการดำเนินงานประจำวันของสหภาพฯ การประสานโครงการ และการอนุมัติและควบคุมงบประมาณและค่าใช้จ่ายของสหภาพฯ ด้วย
การประชุมระดับโลกว่าด้วยโทรคมนาคมระหว่างประเทศ พ.ศ. 2555 (WCIT-12)
ระหว่างวันที่ 3-14 ธันวาคม พ.ศ. 2555 ITU จัดการประชุมระดับโลกว่าด้วยโทรคมนาคมระหว่างประเทศ พ.ศ. 2555 (WCIT-12) ในดูไบ WCIT-12 เป็นการประชุมระดับสนธิสัญญาเพื่อจัดการกฎระหว่างประเทศแก่โทรคมนาคม รวมทั้งพิกัดอัตราระหว่างประเทศ รัฐมนตรีโทรคมนาคมจาก 193 ประเทศเข้าร่วมประชุม การประชุมครั้งที่ผ่านมาเพื่อปรับระเบียบโทรคมนาคมระหว่างประเทศ (ITR) จัดขึ้นในเมลเบิร์นใน พ.ศ. 2531
เดือนสิงหาคม พ.ศ. 2555 ITU เรียกร้องให้มีการปรึกษาหารือสาธารณะบนเอกสารร่างก่อนหน้าการประชุม มีการอ้างว่า ข้อเสนอจะอนุญาตให้รัฐบาลจำกัดหรือบล็อกสารสนเทศที่เผยแพร่ทางอินเทอร์เน็ตและสร้างระบอบการกำกับการสื่อสารอินเทอร์เน็ตทั่วโลก รวมทั้งเรียกร้องให้ผู้ที่รับและส่งสารสนเทศต้องระบุตนเอง นอกจากนี้ยังให้รัฐบาลปิดอินเทอร์เน็ตได้หากมีความเชื่อว่าอินเทอร์เน็ตอาจแทรกแซงกิจการภายในของัฐอื่นหรือาสารสนเทศที่ละเอียดอ่อนอาจถูกแบ่งปันได้
โครงสร้างระเบียบปัจจุบันมีรากฐานอยู่บนโทรคมนาคมเสียง เมื่ออินเทอร์เน็ตเพิ่งเกิด เมื่อ พ.ศ. 2531 โทรคมนาคมดำเนินการอยู่ภายใต้การผูกขาดระเบียบในประเทศส่วนใหญ่ เมื่ออินเทอร์เน็ตเติบโตขึ้น องค์การอย่าง ICANN จึงกำเนิดขึ้นเพื่อจัดการทรัพยากรสำคัญอย่าง ที่อยู่อินเทอร์เน็ตและชื่อโดเมน บางคนที่อยู่นอกสหรัฐอเมริกาเชื่อว่าสหรัฐอเมริกากำกับอินเทอร์เน็ตมากเกินไป
การเป็นสมาชิกของประเทศไทย
ประเทศไทยเริ่มเป็นสมาชิกของสหภาพโทรคมนาคมระหว่างประเทศ (ในสมัยที่ใช้ชื่อว่า สหภาพโทรเลขระหว่างประเทศ) ตั้งแต่เมื่อวันที่ 20 เมษายน พ.ศ. 2426 (ค.ศ. 1883) ประเทศไทยได้รับเลือกให้เป็นกรรมการบริหารของสภาสหภาพโทรคมนาคมระหว่างประเทศ 7 สมัย คือ
การเป็นประเทศสมาชิกของประเทศไทยมี สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) เป็นหน่วยงานอำนวยการในนามประเทศไทยของสหภาพโทรคมนาคมระหว่างประเทศ (ITU) ซึ่งเป็นตัวแทนฝ่ายบริหารและกำกับดูแลกิจการโทรคมนาคมของประเทศ
คณะศิลปศาสตร์และวิทยาการจัดการ มหาวิทยาลัยสงขลานครินทร์
ประวัติ
จัดตั้งขึ้นตามมติที่ประชุมสภามหาวิทยาลัยสงขลานครินทร์ ในคราวประชุมครั้งที่ 306(4/2551) เมื่อวันที่ 31 พฤษภาคม 2551 ตามแนวคิดการจัดกลุ่มศาสตร์ที่ใกล้เคียงกันไว้ในคณะเดียวกัน เพื่อสร้างความเข้มแข็งและพัฒนาสู่ความเป็นเลิศทางวิชาการ มีการดำเนินงานภายใต้โครงสร้างการบริหารแบบรวมศูนย์บริการประสานภารกิจ ซึ่งมีคณบดีทำหน้าที่ เป็นผู้บริหารงานทางวิชาการ โดยการสนับสนุนงบประมาณจากวิทยาเขต คณะศิลปะศาสตร์และวิทยาการจัดการ มีภารกิจหลักในการจัดการเรียนการสอนด้านภาษา มนุษยศาสตร์ สังคมศาสตร์ และการจัดการ ทั้งในระดับปริญญาตรี ปริญญาโท และปริญญาเอก รวมทั้งการสร้างสรรค์งานวิจัย บริการวิชาการ และทำนุบำรุงศิลปวัฒนธรรม
อับดุล กาบีร์
เมาราวี มุฮัมมัด อับดุล กาบีร์ เป็นสมาชิกอาวุโสของกลุ่มหัวหน้าประมุขตอลิบาน และรักษาการรองนายกรัฐมนตรีคนที่สาม ร่วมกับอับดุล ฆานี บาราดาร์ และอับดุล ซาลัม ฮานาฟี แห่งรัฐอิสลามอัฟกานิสถาน ตั้งแต่วันที่ 4 ตุลาคม พ.ศ. 2564 ก่อนหน้านี้ กาบีร์ดำรงตำแหน่งรักษาการนายกรัฐมนตรีอัฟกานิสถานตั้งแต่วันที่ 16 เมษายน พ.ศ. 2544 ถึง 13 พฤศจิกายน พ.ศ. 2544
องค์การสหประชาชาติรายงานว่ากาบีร์เป็นรองรัฐมนตรีว่าการสภาตอลิบานคนที่สอง, ผู้ว่าการจังหวัดนันการ์ฮาร์, และหัวหน้าเขตตะวันออก ยูเอ็นรายงานว่า กาบีร์เกิดระหว่างปี พ.ศ. 2501 ถึง พ.ศ. 2506 ในพักเทีย ประเทศอัฟกานิสถาน และมาจากชาติพันธุ์ท้องถิ่นซาดแรน ยูเอ็นรายงานว่า กาบีร์มีบทบาทในการปฏิบัติการก่อการร้ายของผู้ก่อการในอัฟกานิสถานตะวันออก
Calicorema
Calicorema เป็นสกุลของพืชดอกที่อยู่ในวงศ์บานไม่รู้โรย
สปีชีส์ในสกุล ได้แก่
เทศบาลเมืองท่าผา
เทศบาลเมืองท่าผา เป็นเทศบาลเมืองซึ่งมีอาณาเขตครอบคลุมพื้นที่ทั้งหมดของตำบลท่าผา และพื้นที่บางส่วนของหมู่ 4 ตำบลปากแรต ในอำเภอบ้านโป่ง จังหวัดราชบุรี เดิมมีฐานะเป็นสุขาภิบาลท่าผาที่จัดตั้งขึ้นใน พ.ศ. 2507 และเปลี่ยนแปลงสุขาภิบาลในปี พ.ศ. 2515 แล้วได้รับการจัดตั้งเป็นเทศบาลตำบลใน พ.ศ. 2542
เมื่อเทศบาลตำบลท่าผา อำเภอบ้านโป่ง จังหวัดราชบุรี มีความเจริญก้าวหน้ามากขึ้น เทศบาลตำบลท่าผาได้ยกฐานะขึ้นเป็น เทศบาลเมืองท่าผา ตามประกาศกระทรวงมหาดไทย เมื่อวันที่ 7 กรกฎาคม พ.ศ. 2557 และมีผลในวันที่ 30 กันยายน ปีเดียวกัน  นับเป็นเทศบาลเมืองลำดับที่ 4 ของจังหวัดราชบุรี และเป็นลำดับที่ 2 ของอำเภอบ้านโป่ง ในปี พ.ศ. 2564 เขตเทศบาลเมืองท่าผามีประชากรทั้งหมด 20,132 คน
Calepina
Calepina เป็นสกุลของพืชดอกที่อยู่ในวงศ์ผักกาด
ถิ่นกำเนิดของมันคือยุโรปเมดิเตอร์เรเนียนจนถึงคอเคซัส
สปีชีส์ในสกุล ได้แก่:
เฮ็นนิช บรันท์
เฮ็นนิช บรันท์ (Hennig Brand; ประมาณ ค.ศ. 1630 – ประมาณ ค.ศ. 1692 หรือ ค.ศ. 1710) เป็นพ่อค้าและนักเล่นแร่แปรธาตุจากฮัมบวร์ค เยอรมนี เป็นผู้ค้นพบฟอสฟอรัส
มีประวัติในวัยเด็กเกี่ยวกับเขาน้อยมาก แต่เมื่อโตขึ้น บรันท์รับราชการทหารในสงครามสามสิบปี หลังสงคราม เขาทำงานเป็นช่างทำแก้ว ก่อนจะผันตัวมาเป็นนักเล่นแร่แปรธาตุ เพื่อค้นหาศิลานักปราชญ์เช่นเดียวกับคนอื่น ๆ จนถึงปี ค.ศ. 1669 บรันท์ก็ค้นพบสารสีขาวที่ได้จากการทดลองกับปัสสาวะ ซึ่งต่อมาเขาเรียกว่า "ฟอสฟอรัส" (มาจากคำในภาษากรีก φωσφόρος หรือ phōsphóros แปลว่า "ผู้นำพาแสงสว่าง") จากการค้นพบดังกล่าว ทำให้บรันท์กลายเป็นบุคคลแรกในประวัติศาสตร์ที่ค้นพบธาตุ
ฮอล์มพ็อกเกต
ฮอล์มพ็อกเกต (Kessel von Cholm; Холмский котёл) เป็นรหัสนามที่มอบให้กับการโอบล้อมทหารเยอรมันที่ถูกล้อมโดยกองทัพแดงบริเวณรอบฮอล์มทางตอนใต้ของเลนินกราด ในช่วงสงครามโลกครั้งที่สองบนแนวรบด้านตะวันออก ตั้งแต่วันที่ 23 มกราคม ค.ศ. 1942 จนกระทั่งวันที่ 5 พฤษภาคม ค.ศ. 1942 วงล้อมขนาดใหญ่ส่วนมากได้โอบล้อมพร้อมกันในเดเมียนสค์ ระยะทางประมาณ 100 กิโลเมตร(62 ไมล์) ไปยังทางตะวันออกเฉียงเหนือ นี่คือผลลัพธ์ของการล่าถอยของเยอรมันภายหลังจากความปราชัยในยุทธการที่มอสโก
แมก โฟโรซูเอนโล
แมกซ์ โฟโรซูเอนโล ( Max Forrosuelo) นักมวยสากลชาวฟิลิปปินส์ สถิติการชก 19 ครั้ง ชนะ 7 (น็อค 2) แพ้ 12
ประวัติ
โฟโรซูเอลโลขึ้นชกมวยสากลครั้งแรกเมื่อ 1 สิงหาคม พ.ศ. 2530 ชนะน็อค ดีเอโก อองเลา ยก 3 และใน พ.ศ. 2531-2532 ได้ขึ้นชกในไทย ชนะคะแนนกาจก้อง แดนภูไท ถึงสองครั้งซ้อน ก่อนจะแพ้คะแนนชนะ ป.เปาอินทร์ จากนั้น โฟโรซูเอลโลได้ชิงแชมป์เงารุ่นสตรอเวท WBC เมื่อ 27 มิถุนายน พ.ศ. 2532 แต่เป็นฝ่ายแพ้คะแนน อัศวิน ศ.ดุสิตไป ไม่ได้แชมป์ หลังจากนั้น โฟโรซูเอลโลก็เริ่มชกแพ้มากกว่าชนะ ไปชกแพ้ที่อินโดนีเซียและญี่ปุ่น เขาขึ้นชกครั้งสุดท้ายเมื่อ 26 ตุลาคม พ.ศ. 2534 แพ้ทีเคโอ โนเอล ทูนาเกา ยก 4 จากนั้นไม่ได้ขึ้นชกมวยอีก
โมฮัมมัด นูร์ฮูดา
โมฮัมหมัด นูร์ฮูดา (Mohammad Nurhuda) นักมวยสากลชาวอินโดนีเซีย เกิดเมื่อ 22 กรกฎาคม พ.ศ. 2508 สถิติการชก 40 ครั้ง ชนะ 27 (น็อค 5) เสมอ 5 แพ้ 8
ประวัติ
นูร์ฮูดาขึ้นชกมวยสากลอาชีพครั้งแรกเมื่อ 27 มกราคม พ.ศ. 2528 ชนะคะแนน อาร์โบนิก จากนั้น ชกชนะรวดมาตลอดรวมทั้งชนะคะแนน ชะเลา เมืองสุรินทร์ที่อินโดนีเซียด้วย นูร์ฮูดาได้ครองแชมป์อินโดนีเซียรุ่นแบนตัมเวทเมื่อ 5 ตุลาคม พ.ศ. 2528 โดยเป็นฝ่ายชนะคะแนน เอ็ดเวิร์ด อาไป ป้องกันตำแหน่งไว้ได้ 1 ครั้ง จากนั้นขึ้นชิงแชมป์ OPBF รุ่นแบนตัมเวทกับ กัง กียุลสองครั้งรวดใน พ.ศ. 2529 แต่ก็เป็นฝ่ายแพ้ไปทั้งสองครั้ง หลังจากนั้น นูร์ฮูดาขึ้นชกป้องกันแชมป์อินโดนีเซียรุ่นแบนตัมเวทไว้ได้อีก 2 ครั้ง ก็ขึ้นชิงแชมป์อินโดนีเซียรุ่นซูเปอร์เฟเอร์เวทเมื่อ 27 ธันวาคม พ.ศ. 2529 แพ้คะแนน ไซปา โมโนด นูร์ฮูดาขึ้นชกแก้มือกับโมโนดอีกครั้งเมื่อ 8 มีนาคมพ.ศ. 2530 คราวนี้เป็นฝ่ายชนะคะแนนได้แชมป์มาครอง โมโนดขอแก้มืออีกครั้งในอีกสี่เดือนต่อมา ผลปรากฏว่าเสมอกันไป
นูร์ฮูดาหยุดชกไป 5 ปี กลับมาชกอีกครั้งเมื่อเดินทางมาชิงแชมป์ ABCO รุ่นซูเปอร์แบนตัมเวทกับเวทย์ ศักดิ์เมืองแกลงเมื่อ 21 พฤศจิกายน พ.ศ. 2544 ซึ่งนูร์ฮูดาเป็นฝ่ายแพ้น็อคในยกที่ 2 จากนั้น นูร์ฮุดาก็ไม่ได้ขึ้นชกมวยอีกเลย
สหพันธ์ฟุตบอลแองโกลา
สหพันธ์ฟุตบอลแองโกลา (Federação Angolana de Futebol, Angolan Football Federation, หรือ FAF) เป็นหน่วยงานที่กำกับดูแลฟุตบอลในประเทศแองโกลา มีสำนักงานใหญ่ตั้งอยู่ที่ลูอันดา ก่อตั้งขึ้นเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศแองโกลารวมถึงฟุตบอลทีมชาติแองโกลา
พรรคก้าวหน้า (ประเทศสิงคโปร์)
พรรคสิงคโปร์ก้าวหน้า (Singapore Progressive Party; PP; อักษรจีนตัวย่อ: 进步党; อักษรจีนตัวเต็ม: 進步黨; pinyin: Jìnbù Dǎng; ภาษามาเลย์: Parti Progresif) หรือพรรคก้าวหน้า (Progressive Party) เป็นพรรคการเมืองในสิงคโปร์ก่อตั้งเมื่อ 25 สิงหาคม พ.ศ. 2490 พรรคนี้ได้รับการเลือกตั้งใน พ.ศ. 2491 3 ที่นั่ง จากทั้งหมด 6 ที่นั่งแต่เนื่องจากเป็นสภาของรัฐบาลปกครองตนเองในสมัยที่ยังเป็นอาณานิคมจึงมีอำนาจจำกัด
พรรคนี้ก่อตั้งโดยทนายความ 3 คนที่จบการศึกษาจากมหาวิทยาลัยลอนดอน สมาชิกพรรคที่เป็นกลุ่มปัญญาชนที่พูดภาษาอังกฤษสนับสนุนให้สิงคโปร์ได้รับเอกราชแบบค่อยเป็นค่อยไป ซึ่งถูกต่อต้านจากแนวร่วมแรงงานที่ต้องการให้ปฏิรูปอย่างรวดเร็ว ชาวพื้นเมืองที่พูดภาษาจีนและกลุ่มคอมมิวนิสต์ไม่เห็นด้วยกับแนวทางของพรรคนี้เช่นกัน ในสภา พรรคที่ทำงานร่วมกับรัฐบาลอังกฤษเรียกร้องให้มีการบริการที่เท่ากันระหว่างชาวพื้นเมืองและชาวยุโรปแต่กลุ่มปัญญาชนเชื้อสายจีนไม่นิยมพรรคนี้ หลังจากที่อังกฤษได้รับรองรัฐธรรมนูญใน พ.ศ. 2497 พรรคนี้ได้รับการเลือกตั้งเพียง 4 ที่นั่งในการเลือกตั้ง พ.ศ. 2498 พรรคนี้จึงรวมเข้ากับพรรคประชาธิปไตยกลายเป็นพรรคสังคมนิยมเสรี
Calciphila
Calciphila เป็นสกุลของพืชดอกที่อยู่ในวงศ์ตีนเป็ด
ถิ่นกำเนิดของมันคือโซมาเลีย
สปีชีส์ในสกุล ได้แก่:
ธรณีพิบัติภัย
ธรณีพิบัติภัย (geohazard) หมายถึง ภัยธรรมชาติที่เกิดจากกระบวนการทางธรณีวิทยา เช่น แผ่นดินไหว สึนามิ หลุมยุบ ดินถล่ม หิมะถล่ม ภูเขาไฟระเบิด เป็นต้น ถือเป็นภัยธรรมชาติที่เกิดจากกระบวนการทางธรณีวิทยาที่เกิดขึ้นโดยฉับพลันและรุนแรง ก่อให้เกิดความเสียหายแก่บ้านเรือน ชีวิต และทรัพย์สินของประชาชนที่อาศัยอยู่ในพื้นที่ที่เกิดเหตุ
ประเภทของธรณีพิบัติภัย
กรมทรัพยากรธรณี กระทรวงทรัพยากรธรรมชาติและสิ่งแวดล้อมได้แบ่งธรณีพิบัติภัยเป็นประเภทต่างๆ กัน โดยพิจารณาจากธรณีพิบัติภัยหลักที่ส่งผลกระทบถึงประเทศไทย ดังนี้
ดินถล่ม
ดินถล่ม (Landslide) เป็นการเลื่อนไถลตามแรงโน้มถ่วงของโลกของมวลดินและหินในพื้นที่ที่มีความลาดชันสูง เช่น แนวเขา หน้าผา นอกจากนี้ยังเกิดในพื้นที่ภูเขาสูงรองรับด้วยหินแกรนิตและหินดินดานเป็นป่าโปร่งตามธรรมชาติและพบต้นไผ่ขึ้นอยู่ทั่วไป สำหรับดินถล่มในประเทศไทยมักเกิดขึ้นพร้อมกับน้ำป่าไหลหลาก เมื่อเกิดฝนตกหนักรุนแรงและต่อเนื่องหลายวัน มีปริมาณฝนมากกว่า 200 มิลลิเมตร การป้องกันดินถล่มอาจใช้การปลูกหญ้าแฝก การใช้ลวดตาข่ายกั้นตามแนวถนน และจะเป็นความเสียหายแก่ประชาชน เป็นต้น
แผ่นดินไหว
แผ่นดินไหว (Earthquake) เป็นปรากฏการณ์ธรรมชาติที่เกิดจากการเคลื่อนที่ของแผ่นเปลือกโลก (แนวระหว่างรอยต่อธรณีภาค) ทำให้เกิดการเคลื่อนตัวของชั้นหินขนาดใหญ่เลื่อน เคลื่อนที่ หรือแตกหักและเกิดการโอนถ่ายพลังงานศักย์ผ่านในชั้นหินที่อยู่ติดกัน
คลื่นสึนามิ
คลื่นสึนามิ (Tsunami) เป็นคลื่นใต้น้ำที่เกิดจากการเกิดแผ่นดินไหวหนือภูเขาระเบิดใต้มหาสมุทรมากกว่าแมกนิจูด 7.0 รวมทั้งจุดโฟกัสต้องอยู่ลึกลงไปในเปลือกโลกน้อยกว่า 50 กิโลเมตร และเปลือกโลกเคลื่อนที่ในแนวตั้ง หรือเกือบตั้ง ส่วนใหญ่มักเกิดขึ้นบริเวณที่มีความเสี่ยงต่อการเกิดแผ่นดินไหว เช่น พื้นที่รอบ ๆ มหาสมุทรแปซิฟิก หรือ “วงแหวนแห่งไฟ”
หลุมยุบ
หลุมยุบ (Sinkhole) เป็นปรากฏการณ์ที่ดินยุบตัวลงเป็นหลุมลึกและมีเส้นผ่านศูนย์กลางตั้งแต่ 1-200 เมตร ความลึกตั้งแต่ 1-20 เมตรหรือมากกว่านั้น การเกิดหลุมยุบในตอนแรกปากหลุมจะมีลักษณะเกือบกลมและมีน้ำสีขาวขังอยู่ก้นหลุม หลังจากนั้นน้ำจะกัดเซาะก้นหลุมให้กว้างขึ้นในลักษณะคล้ายรูปน้ำเต้าจนปากหลุมพังลงมา
รอยดินแยก
รอยดินแยก (Creep) มักเกิดขึ้นบนที่ลาดภูเขาและมีความลาดชันสูง เมื่อเกิดฝนตกหนักจะทำให้ดินอิ่มตัวแต่ยังไม่มีการเคลื่อนตัวลงมาเหมือนการเกิดดินถล่ม
ตลิ่งทรุดตัว
ตลิ่งทรุดตัว (Bank Erosion) เกิดจากการเปลี่ยนแปลงของระดับน้ำในแม่น้ำ ทำให้เกิดความแตกต่างของระดับน้ำใต้ดินกับน้ำในแม่น้ำ เช่น ระดับน้ำในแม่น้ำลดลงเนื่องจากเป็นฤดูแล้งหรือเกิดจากความรุนแรง ของกระแสน้ำในช่วงที่เกิดน้ำหลากตามธรรมชาติ การเกิดธรณีพิบัติภัยของประเทศไทยในปี 2550 ส่วนใหญ่เกิดดินถล่ม ดินไหล หินร่วง รอยดินแยก หลุมยุบ ตลิ่งทรุดตัว และแผ่นดินไหว
วัดสามัคคีสุทธาวาส
วัดสามัคคีสุทธาวาส เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในแขวงบางอ้อ เขตบางพลัด กรุงเทพมหานคร ที่ดินตั้งวัดมีเนื้อที่ 12 ไร่ 2 งาน ส่วนที่ธรณีสงฆ์มีจำนวน 3 แปลง เนื้อที่ 12 ไร่ 8 ตารางวา
วัดสามัคคีสุทธาวาสสร้างขึ้นเมื่อ พ.ศ. 2440 ไม่ทราบนามและประวัติผู้สร้าง เดิมมีชื่อว่า วัดบางพระครู ต่อมาเปลี่ยนชื่อมาเป็น "วัดสามัคคีสุทธาวาส" เมื่อ พ.ศ. 2505 วัดได้รับพระราชทานวิสุงคามสีมาเมื่อวันที่ 8 ธันวาคม พ.ศ. 2445 เขตวิสุงคามสีมากว้าง 16 เมตร ยาว 20.20 เมตร ด้านการศึกษา วัดได้จัดให้มาการสอนพระปริยัติธรรมตั้งแต่ พ.ศ. 2504 นอกจากนี้ยังได้ให้ทางราชการสร้างโรงเรียนประถมศึกษาขึ้นในวัด ปัจจุบัน พระเทพปัญญามุนี (ทองดี ฐิตายุโก) เป็นผู้รักษาการแทนเจ้าอาวาส
พื้นที่ตั้งวัดเป็นที่ราบลุ่ม อาคารเสนาสนะมีอุโบสถกว้าง 16 เมตร ยาว 20.20 เมตร ภายในประดิษฐานพระประธาน เป็นพระพุทธรูปปางมารวิชัยหน้าตัก 6 ศอก พร้อมด้วยพระอัครสาวก กุฏิสงฆ์จำนวน 14 หลัง เป็นอาคารไม้ หอสวดมนต์กว้าง 12.30 เมตร ยาว 16 เมตร สร้างเมื่อ พ.ศ. 2517 และศาลาการเปรียญกว้าง 19.80 เมตร ยาว 14.77 เมตร สร้างเมื่อ พ.ศ. 2484
เฮโล 2
เฮโล 2 (Halo 2) เป็นวิดีโอเกมแนวยิงมุมมองบุคคลที่หนึ่ง พัฒนาโดยบันจี และจัดจำหน่ายโดยไมโครซอฟท์เกมสตูดิโอส์ วางจำหน่ายบนเครื่องคอนโซลเอกซ์บอกซ์ของในวันที่ 9 พฤศจิกายน 2004 ตัวเกมเป็นภาคที่สองของชุดเกม เฮโล และเป็นภาคต่อของ เฮโล: คอมแบทอีโวลด์ ตัวเกมเวอร์ชันไมโครซอฟท์ วินโดวส์ วางจำหน่ายในวันที่ 31 พฤษภาคม 2007 พัฒนาโดยทีมงานภายในที่ไมโครซอฟท์เกมสตูดิโอส์ซึ่งรู้จักกันในชื่อว่า Hired Gun ตัวเกมใช้เอนจินเกมใหม่ รวมถึงการใช้เอนจินฟิสิกส์ Havok เพิ่มอาวุธ, ยานพาหนะ และแผนที่ใหม่สำหรับผู้เล่นหลายผู้เล่น โดยผู้เล่นจะรับบทเป็นมนุษย์มาสเตอร์ชิฟ และมนุษย์ต่างดาว Arbiter ในความขัดแย้งในคริสต์ศตวรรษที่ 26 ระหว่างองค์การอวกาศสหประชาชาติ, the genocidal Covenant และ the parasitic Flood
หลังจากความสำเร็จของภาค คอมแบทอิวอลฟด์ ผลสืบเนื่องคาดว่าจะได้รับและคาดการณ์ไว้สูง บันจีค้นพบแรงบันดาลใจในประเด็นเรื่องการวางแผนและองค์ประกอบการเล่นเกมที่ถูกทิ้งไว้จากเกมภาคแรกของพวกเขา รวมถึงผู้เล่นหลายคนทางอินเทอร์เน็ตผ่านเอกซ์บอกซ์ไลฟ์ ข้อจำกัดด้านเวลาบังคับให้มีการตัดทอนขนาดและขอบเขตของเกม รวมถึงตักฉากจบที่น่าตื่นเต้นสำหรับโหมดผู้เล่นคนเดียวของเกมทิ้ง ทำให้หลายคนในสตูดิโอไม่พอใจ ในบรรดาความพยายามทางการตลาดของ เฮโล 2 นั้นเป็นเกมโลกคู่ขนานความจริงที่ถูกเรียกว่า "I Love Bees" ที่เกี่ยวข้องกับผู้เล่นที่ไขปริศนาโลกในความเป็นจริง
เมื่อตัวเกมวางจำหน่าย เฮโล 2 กลายเป็นวิดีโอเกมยอดนิยมบนเอกซ์บอกซ์ไลฟ์ โดยถือครองตำแหน่งนี้จนกว่าจะมีการเปิดตัวเกม เกียร์ออฟวอร์ สำหรับเอกซ์บอกซ์ 360 ในอีกสองปีต่อมา โดนจนถึงวันที่ 20 มิถุนายน 2006 มีการเล่นเกม เฮโล 2 มากกว่า 500 ล้านครั้งและใช้เวลากว่า 710 ล้านชั่วโมงในเอกซ์บอกซ์ไลฟ์ ภายในวันที่ 9 พฤษภาคม 2007 จำนวนผู้เล่นที่ไม่เหมือนใครเพิ่มขึ้นมาเป็นห้าล้านคน เฮโล 2 กลายเป็นเกมเอกซ์บอกซ์รุ่นแรกที่ขายดีที่สุด ด้วยยอดขายถึง 6.3 ล้านชุดที่จำหน่ายในสหรัฐเพียงอย่างเดียว. ตัวเกมได้รับเสียงชื่นชมอย่างมากโดยสื่อสิ่งพิมพ์ส่วนใหญ่ยกย่ององค์ประกอบที่แข็งแกร่งของระบบผู้เล่นหลายคน อย่างไรก็ตามในโหมดผู้เล่นคนเดียวเป็นจุดสนใจของการวิจารณ์สำหรับตอนจบที่น่าตื่นเต้น
ตัวเกมรีเมคความคมชัดสูงของ เฮโล 2 ถูกวางจำหน่ายในฐานะเป็นส่วนหนึ่งของ เฮโล: เดอะมาสเตอร์ชีฟคอลเลกชัน บนเอกซ์บอกซ์วัน ในปี 2014
Calaunia
ถิ่นกำเนิดของมันคือฟิลิปปินส์
รายตา
รายตา (Raita บ้างเรียก ไรตา) เป็นน้ำจิ้มในอาหารเอเชียใต้ ทำมาจากดาหี (dahi; โยเกิร์ตหรือนิยมเรียกเป็นเคิร์ดนม) ผสมกับผักปรุงสุกหรือดิบ บ้างผสมผลไม้ หรือในบูนดีรายตา (boondi raita) นั้นผสมแป้งการัมทอดเป็นเม็ด ๆ จากนั้นจึงปรุงรสด้วยผักชี, ยี่หร่า, มินต์, พริกคาเยนน์, จาตมสาลา หรือเครื่องเทศอื่น ๆ
ศัพทมูล
รายตานั้นปรากฏคำนี้ครั้งแรกในสิ่งพิมพ์จากศตวรรษที่ 19 คำว่ารายตาเป็นคำภาษาฮินดี ส่วนในภาษาเบงกอลและภาษาฮินดูสถานแปลงมาจากคำสันสกฤต ราชิกา (rajika) แปลว่า black mustard และ ติกตกา (tiktaka) แปลว่ากลิ่นฉุนหรือแรง ในแถบอินเดียใน้โดเฉพาะเกรละกับทมิฬนาฑู รายตาพื้นบ้านเรียกว่า pachadi
แท่นทดสอบที่ 7
แท่นทดสอบที่ 7 (ภาษาเยอรมัน: Prüfstand VII, P-7) เป็นแท่นทดสอบปล่อยจรวด V-2 ในสนามบินพีเนมุนด์ มีความสามารถในการผลักจรวดที่หนักมากกว่า 200 ตัน ที่สำคัญยังเป็นสถานที่แรกที่ทดสอบปล่อยจรวด V-2 ในวันที่ 3 ตุลาคม ค.ศ.1942 โดยมีผู้นำทางการทหารของเยอรมันเป็นผู้เข้าร่วมสังเกต แท่นทดสอบที่ 7 ถูกกองบินของฝ่ายสัมพันธมิตรตรวจพบและถูกทิ้งระเบิดในที่สุด
รายละเอียด
2 คุณสมบัติเด่นของแท่นทดสอบที่ 7 ประกอบด้วยกำแพงทรายรูปทรงไข่ที่มีความชัน ขนาดความยาว 670 หลา และร่องคอนกรีต (ร่องไฟ) ที่ใช้ท่อเหล็กผสมโมลิบดีนัมแข็งแรงพิเศษในการการระบายความร้อนด้วยน้ำ ร่องคอนกรีตนี้มีขนาดเกือบ 7.6 เมตร ส่วนกำแพงคอนกรีตกว้าง 0.91 เมตร ซึ่งชันค่อย ๆ ชันขึ้นจากแต่ละด้านของตัวระบายความร้อนจนถึงระดับความลึก 6.1 เมตร และชันขึ้นอย่างสมมาตรจนถึงด้านข้างของของพื้นที่ ด้านข้างของร่องไฟมีลักษณะเป็นห้องใต้ดินเส้นผ่านศูนย์กลางขนาด 1.2 เมตร ติดตั้งท่อที่สามารถขับเคลื่อนน้ำเย็นได้ในอัตราเร็ว 120 แกลลอนต่อวินาที ด้วยแรงของปั๊มน้ำขนาดใหญ่ 3 ตัว เพื่อใช้ในการระบายความร้อน
กำแพงทรายรูปไข่มีหน้าที่ป้องกันลมจากทะเลและละอองทราย อีกทั้งยังเสริมคอนกรีตยึดโครงสร้างกำแพงทรายไว้ใต้ดินเพื่อป้องกันโครงสร้างจากการซ้อมยิงจรวดแรงระเบิดของกระสวยและการโจมตีของข้าศึก (มักเรียกหัวรบซ้อมว่า "ช้าง") ช่องว่างขนาดใหญ่ระหว่างกำแพงมีไว้เพื่อง่ายต่อการเข้าออกของพาหนะ (โดยเฉพาะกับรถรางขนเชื้อเพลิง) และยังเปิดให้อุโมงค์ผ่านกำแพงทรงไข่ไว้ยังทางใต้ของก็ยังสามารถให้ผ่านได้
ห้องควบคุม
ห้องควบคุมนั้นประกอบไปด้วยแผงวงจร, แถวของกล้องปริทัศน์ 4 ตัว, นาโมมิเตอร์, ตัววัดความถี่, โวลต์มิเตอร์ และ แอมมิเตอร์, สัญญาณไฟสีเขียว แดง ขาว และ สวิซต์ควบคุมการขับเคลื่อนและแผงนำทางจอแบบไดนามิกที่แสดงผลค่าโดยประมาณทั้งหมด 15 ระดับของจรวด นอกเหนือจากนั้น ห้องควบคุมยังติดที่บอกเวลาขนาดใหญ่ไว้นับถอยหลังการปล่อยจรวด โดยจะประกาศผ่านลำโพงหรืออื่น ๆ ในส่วนเพิ่มเติมของห้องควบคุมป้อมปราการยังมีสำนักงาน, ห้องสื่อสารทางไกล, ห้องพัก 2 เตียงพร้อมห้องอาบน้ำ, ห้องซักล้าง, และห้องปฏิบัติการ อุโมงค์ทางยาวใต้ดินนั้นเป็นส่วนหนึ่งของระบบการวัดของแท่นทดสอบ ที่จะส่งค่าสู่ห้องควบคุมด้านบนผ่านร่องไฟ, และสายวัดค่าหลายเส้นที่อยู่ด้านในกำแพงของอุโมงค์ ส่วนเกินที่เกิดขึ้นของอุโมงค์จากร่องไฟจะถูกปล่อยมาออกบริเวณด้านนอกอาคารใกล้กลับอาคารสูบน้ำ (เยอรมัน: Pumpenhaus) ใกล้กับที่สูบน้ำนั้นยังมีหอคอยไม้เก็บน้ำเย็นสูง 25 ฟุต (7.6 เมตร) ตัวแท็งก์น้ำทั้งหลายนี้มีไว้เพื่อเติมน้ำเย็นให้กำแพงทรงไข่
หอทดสอบ
หอคอยในที่นี้เป็นตัวทดสอบการเคลื่อนที่หรือเครนยก (Fahrbare Kranbühne) ที่สามารถเคลื่อนวัตถุจากเหนือร่องไฟไปตำแหน่งจรวดที่อยู่สูง 25 ฟุตเหนือตัวสะท้อน และสามารถปรับสมดุลจรวดที่ถูกบรรจุทั้ง 2 ทิศทางได้ถึง 5 องศาในแนวตั้ง หอคอยยังมีลิฟท์และ ตาชั่งโทเลโด ของเยอรมันที่ใช้สำหรับชั่งวัตถุที่อยู่ในลิฟท์ ตัวปล่อยจรวดอยู่ในสิ่งปลูกสร้างจากเหล็กรูปร่างคล้ายโต๊ะ (ฐานตั้งยิง, Brennstand) คร่อมรางรถไฟที่มาจากร่องไฟของแท่นทดสอบที่เป็นฐานคอนกรีตขนาดใหญ่ ใต้ฐานคอนกรีตเป็นห้องบันทึกข้อมูล, ร้านค้าขนาดเล็ก, สำนักงาน, กรวยบรรจุไนโตรเจน และ ถังกักเก็บ พื้นที่ยังมีแผ่นเครื่องยนต์วัดค่าความเย็นสำหรับกำหนดแผนการทดสอบการวัดด้วยการปั๊มน้ำ (แทนที่ ออกซิเจนเหลว) และ แอลกอฮอล์ (สามารถกู้คืนได้ภายหลัง) ด้วยการใช้ปั๊มเทอร์โบผ่านการเผาไหม้ห้องเครื่อง ตั้งแต่มอเตอร์ของจรวดวี-ทู ไม่มีตัวบังคับสำหรับปั๊มเทอร์โบ ,ตัววัดความเย็นจึงรองรับการจุดระเบิดในกรณี "เหตุการณ์สมมุติ" ของอุปกรณ์ได้
การถูกตรวจพบและการทิ้งระเบิดของฝ่ายสัมพันธมิตร
15 พฤษภาคมปี พ.ศ. 2485 หลังจากการถ่ายภาพเรือพิฆาตของเยอรมันที่พอร์ทคีล ร้อยโท ดี ดับบลิว สตีเวนสัน นักบินเครื่องบินสพิตไฟร์ ได้ถ่ายติดภาพ 'สิ่งก่อสร้างขนาดใหญ่' ใกล้กับสนามบินพีเนมุนด์ อีกเดือนต่อมา คอนสแตน บาบิงตัน สมิธ ผู้เชี่ยวชาญด้านภาพถ่ายของสหราชอาณาจักร ได้กล่าวเกี่ยวกับภาพนี้ไว้ว่า "ขนาดมันค่อนข้างเล็กเกินไป...แต่ชั้นว่ามันแปลกตา... พวกกลม ๆ ประหลาดที่เหมือนหลุมพวกนี้... แต่ชั้นก็ไม่ได้คิดมากอะไร" จากนั้นปีต่อมาในวันที่ 22 เมษายน พ.ศ. 2486 บิล ไวท์ และ รอน เพรสคอตต์ จากเครื่องบิน DZ473 เดอฮาวิลแลนด์มอสกีโต้ ของกองทัพอากาศสหราชอาณาจักร ได้ส่งภาพจากฐานทัพอากาศลูคาร์สถึงความเสียหายจากการทิ้งระเบิดของฝ่ายสัมพันธมิตรที่ทางรถไฟสเตทติน "หลังจากกำลังออกจากสเตทติน เราให้กล้องขึ้นบินถ่ายฝั่งเหนือของเยอรมันและเมื่อทำให้ฟิล์มใช้การได้แล้ว ก็ได้เจอกับรูปจากพีเนมุนด์พวกนี้" กองทัพอากาศเมดเมนแฮมได้ศึกษาเกี่ยวกับพื้นที่ทรงไข่ที่น่าสงสัยนี้ (เมื่อเปรียบเทียบจากรูปถ่ายเมื่อปี พ.ศ. 2485) และสังเกตเห็น "วัตถุ" สูง 25 ฟุต (7.6 เมตร) ตั้งอยู่ข้างกับสิ่งก่อสร้างที่คาดว่าเอาไว้ค้ำยัน แต่เมื่อดูรูปถัดไป วัตถุที่น่าสงสัยนี้กลับหายไป
วันที่ 22 เมษายน พ.ศ. 2486 ได้จับภาพกลุ่มไอน้ำบริเวณพื้นที่ทรงไข่ โดยถูกระบุว่าเป็นไอน้ำจากการทดสอบยิงจรวด ดันแคน แซนดี้ หน่วยถ่ายภาพสอดแนมชุดแรกได้เผยแพร่รายงานในวันที่ 29 เมษายน พ.ศ. 2486 จากพีเนมุนด์ว่าเกิดภาวะไฟฟ้าไม่เพียงพอ (เยอรมันได้ติดตั้งตัวระบบกำจัดควันและฝุ่นด้วยไฟฟ้าในโรงงานไฟฟ้าใกล้กลับหมู่บ้านโคลพิน) มีรายงานไว้ว่า "สิ่งก่อสร้างทรงไข่นี้น่าจะใช้สำหรับการทดสอบวัตถุระเบิดและขีปนาวุธ... จากมุมด้านบนเป็นที่แน่ชัดว่านี่เป็นจรวดขนาดใหญ่พิสัยไกลแต่ไม่ใช่ภัยคุกคามในทันที" จากนั้นวันที่ 14 พฤษภาคมมีรายงานว่า "มีกิจกรรมในระดับที่สูงผิดปกติ" ที่สามารถสังเกต "บริเวณพื้นที่ทรงไข่" ได้จากรูปของวันที่ 14 พฤษภาคม ซึ่งเป็นวันที่ ไรชส์ค็อมมิสซารีอาทอ็อสท์ลันท์ ( เกาไลเทอร์ ฟริทซ์ เซาเคิล) ได้เป็นผู้เข้าชมการปล่อยจรวด หลักฐานแรกที่ยืนยันการมีอยู่จริงของจรวดคือเมื่อเครื่องบินสพิตไฟร์ที่ขับโดยกอร์ดอน ฮิวจ์ ได้ถ่ายติดภาพวัตถุบนรถบรรทุกรถไฟบริเวณพีเนมุนด์ เรจินัลด์ วิกเตอร์ โจนส์ในวันที่ 12 มิถุนายน และยืนยันวัตถุในวันที่ 18 มิถุนายนว่า "วัตุทรงกระบอกสีขาวยาว 35 ฟุต เส้นผ่าศูนย์กลางประมาณ 5 ฟุต พร้อมหัวสีน้ำเงินแหลมและครีบปีกตรงส่วนท้าย... ผมว่าพบจรวดแล้วล่ะ" ในปี พ.ศ. 2486 หลังจากปฏิบัติการไฮดราที่มีการทิ้งระเบิดในพื้นที่ต่าง ๆ ของพีเนมุนด์ แท่นทดสอบที่ 7 ยังคงมีการหมุนเวียนกำลังพล ปี พ.ศ. 2487 มีการทิ้งระเบิดอีกครั้งทำให้กล้องปริทรรศน์เกิดความเสียหายจนถล่มลงมา แต่ผู้ที่อยู่ภายในป้อมปราการนั้นไม่ได้รับบาดเจ็บ (แท่นทดสอบที่ 8 แฮร์มันน์ ไวด์นาร์ ถูกทำลายในช่วงที่มีการบุกเดือนกรกฎาคม - สิงหาคม ปี พ.ศ 2487)
สมาคมฟุตบอลบอตสวานา
สมาคมฟุตบอลบอตสวานา (Botswana Football Association, หรือ BFA) เป็นหน่วยงานที่กำกับดูแลฟุตบอลในประเทศบอตสวานา มีสำนักงานใหญ่ตั้งอยู่ที่กาโบโรเน ก่อตั้งขึ้นเมื่อปี พ.ศ. 2509 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศบอตสวานารวมถึงฟุตบอลทีมชาติบอตสวานา
ยุทธการที่เวลีคีเยลูคี
ปฏิบัติการรุกเวลีคีเยลูคี ได้ถูกดำเนินโดยกองกำลังแห่งกองทัพแดงของแนวรบคาลินินปะทะกับกองทัพพันเซอร์ที่ 3 แห่งกองทัพเวร์มัคท์ในช่วงการทัพฤดูหนาวในปี ค.ศ. 1942-1943 ด้วยวัตถุประสงค์คือการปลดปล่อยเมืองรัสเซียที่เวลีคีเยลูคี เป็นส่วนหนึ่งของการโอบล้อมแบบก้ามปูทางตอนเหนือของปฏิบัติการรุกทางยุทธศาสตร์รเจฟ-Sychevka (ปฏิบัติการมาส์)
ธอร์: ด้วยรักและอัสนี
เมื่อเดือนมกราคม ค.ศ. 2018 เฮมส์เวิร์ทและไวทีที ได้พูดคุยถึงแผนสำหรับภาพยนตร์ภาคต่อของ ศึกอวสานเทพเจ้า โดย ด้วยรักและอัสนี ประกาศอย่างเป็นทางการเมื่อเดือนกรกฎาคม ค.ศ. 2019 โดยมี เฮมส์เวิร์ท, ไวทีที, ธอมป์สันและพอร์ตแมน (ทั้งสองคนไม่ได้ปรากฏตัวใน ศึกอวสานเทพเจ้า) จะกลับมารับบทเดิม ไวทีทีกล่าวว่าภาพยนตร์จะดัดแปลงองค์ประกอบจากหนังสือการ์ตูน ไมตีธอร์ ของ เจสัน อารอน ซึ่งเห็น เจน ฟอสเตอร์ ตัวละครของพอร์ตแมนใช้พลังของธอร์ ในขณะที่เธอป่วยด้วยโรคมะเร็ง โรบินสันเข้ามามีส่วนร่วมกับภาพยนตร์ในเดือนกุมภาพันธ์ ค.ศ. 2020 ต่อมาไวทีทีอธิบายว่าภาพยนตร์จะเป็นแนวโรแมนติก การถ่ายทำเริ่มต้นในเดือนมกราคมปี ค.ศ. 2021 ในซิดนีย์, ออสเตรเลีย และสิ้นสุดช่วงต้นเดือนมิถุนายน
ธอร์: ด้วยรักและอัสนี ออกฉายในไทยวันที่ 6 กรกฎาคม ค.ศ. 2022 และในสหรัฐวันที่ 8 กรกฎาคม ค.ศ. 2022 และเป็นส่วนหนึ่งของระยะสี่ของจักรวาลภาพยนตร์มาร์เวล ภาพยนตร์ทำเงิน 760 ล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดอันดับที่หกในปี ค.ศ. 2022
อำเภอกูจิง
อำเภอกูจิง (Kuching District) เป็นเขตการบริหารระดับอำเภอภายในเขตกูจิง รัฐซาราวัก ประเทศมาเลเซีย มีพื้นที่ประมาณ 1868.83 ตารางกิโลเมตร ประชากรโดยรวมทั้งอำเภอมีประมาณ 617,887 (ปี ค.ศ. 2010)
การแบ่งเขตการปกครอง
อำเภอกูจิงแบ่งออกเป็น 3 ตำบล ได้แก่ ตำบลกูจิง (Kuching) ตำบลปาดาวัน (Padawan) และตำบลซีบูราน (Siburan)
ตำบลกูจิง
พื้นที่ของตำบลกูจิงนั้นถูกแบ่งออกเป็น 2 ส่วน คือ
เอ็ดดี เอ็นเคเตียห์
เอ็ดดี เคดดาร์ เอ็นเคเตียห์ (Edward Keddar Nketiah; เกิด 30 พฤษภาคม 1999) เป็นนักฟุตบอลชาวอังกฤษที่เล่นในตำแหน่งกองหน้าให้แก่อาร์เซนอลในพรีเมียร์ลีกและทีมชาติอังกฤษรุ่นอายุไม่เกิน 21 ปี
ช่วงแรก
เอ็นเคเตียห์เกิดที่ลอนดอนและเติบโตที่เลวิสแฮม เขาได้รับการคัดเลือกเข้าสู่ทีมเยาวชนของเชลซีในวัยเก้าปีขณะที่เล่นให้แก่ทีมฮิลลีฟีลเดอร์สที่ตั้งอยู่ทางตะวันออกเฉียงใต้ของลอนดอน เขาถูกปล่อยตัวออกจากเชลซีใน ค.ศ. 2015
อาร์เซนอล
หลังออกจากเชลซี เอ็นเคเตียห์ได้เข้าร่วมทีมเยาวชนของอาร์เซนอล ฤดูกาล 2016–17 เขาทำ 15 ประตูจากการลงเล่น 16 นัดให้แก่ทีมรุ่นอายุไม่เกิน 18 ปี นอกจากนี้ ยังทำ 12 ประตูจากการลงเล่น 26 นัดให้แก่ทีมรุ่นอายุไม่เกิน 23 ปี หลังจบฤดูกาล อาร์แซน แวงแกร์ได้เรียกเขาติดทีมชุดใหญ่ในทัวร์กระชับมิตรที่ออสเตรเลียและจีน
วันที่ 28 กันยายน ค.ศ. 2017 เอ็นเคเตียห์มีชื่อในทีมชุดใหญ่ของอาร์เซนอลในการแข่งขันยูฟ่ายูโรปาลีกนัดที่พบกับบาเตบอรีซอฟ เขาลงเล่นเป็นตัวสำรองแทนที่โจ วิลล็อกในนาทีที่ 89 ช่วยให้อาร์เซนอลเอาชนะไปได้ 4–2 เขาได้ลงเล่นในอีกหนึ่งเดือนถัดมาในลีกคัพนัดที่พบกับนอริชซิตี โดยได้ลงเล่นในนาทีที่ 85 เขาทำประตูหลังจากที่เท้าแตะบอลได้เพียง 15 วินาที ช่วยให้ทีมเอาชนะได้ในที่สุด เอ็นเคเตียห์เกือบถูกปล่อยยืมตัวให้แก่เอาคส์บวร์คในบุนเดิสลีกาในเดือนมกราคม ค.ศ. 2019 แต่สุดท้ายไม่ได้ถูกปล่อยยืมตัวเพราะเขาต้องอยู่กับอาร์เซนอลเพื่อทดแทนแดนนี เวลเบกที่บาดเจ็บ
เขาทำประตูแรกในพรีเมียร์ลีกในนัดปิดฤดูกาลที่พบกับเบิร์นลีย์เมื่อวันที่ 12 พฤษภาคม ค.ศ. 2019 เอ็นเคเตียห์มีชื่อเป็นตัวสำรองที่ไม่ได้ลงเล่นในยูฟ่ายูโรปาลีก นัดชิงชนะเลิศ 2019 ซึ่งอาร์เซนอลแพ้เชลซี 4–1 เขาได้รับเหรียญเงินหลังจบการแข่งขันนัดนั้น ก่อนเปิดฤดูกาล 2019–20 เขาทำสี่ประตูจากการลงเล่นในเกมกระชับมิตรให้แก่อาร์เซนอล ซึ่งเขาทำประตูได้ในนัดที่พบกับไบเอิร์นมิวนิกและฟีออเรนตีนา
รูปแบบการเล่น
เอ็นเคเตียห์มีความโดดเด่นในเรื่องของฝีเท้า การเคลื่อนที่ และการจบสกอร์ รูปแบบการเล่นของเขาถูกนำไปเปรียบเทียบกับเอียน ไรต์ อดีตผู้เล่นของอาร์เซนอล ต่อมาในเดือนสิงหาคม ค.ศ. 2019 เอ็นเคเตียห์กล่าวว่าไรต์เปรียบเสมือน "ที่ปรึกษา" ของเขา
รูปแบบการเล่นของเขายังถูกนำไปเปรียบเทียบกับเจอร์เมน เดโฟ ในการเคลื่อนที่เพื่อหลุดกับดักล้ำหน้าและการยิงประตูที่เฉียบคมจากทุกมุม เอ็นเคเตียห์สามารถเล่นในตำแหน่งกองหน้าตัวเป้าหรือกองหน้าตัวกว้างก็ได้ เขาบรรยายถึงรูปแบบการเล่นของตนว่า 'ผมเป็นกองหน้าที่กล้าหาญ ผมชอบพาตัวเองไปอยู่ในที่ซึ่งจะมีโอกาสร่วงหล่นลงมา'
เกียรติประวัติ
อาร์เซนอล
ลีดส์ยูไนเต็ด
อังกฤษ อายุไม่เกิน 21 ปี
เซียมเปร
เซียมเปร (Siempre; แปลว่า "เสมอ ๆ") คืออัลบั้มชุดที่ 3 ของกลุ่มศิลปินอิลดีโว อัลบั้มนี้มีแนวเพลงแบบละตินเพิ่มขึ้นมาไม่เหมือนอัลบั้มชุดก่อน ๆ
เซียมเปร บันทึกเสียงในดับลินและสวีเดน ทีมงานผู้สร้างสรรค์เพลงที่ร่วมงานก็ยังเป็นทีมเดิมคือ Steve Mac, Per Magnusson และ David Kreuger เพลงในอัลบั้มนอกจากจะมีเพลงใหม่แล้ว ยังมีเพลงเก่าสุดคลาสสิกที่นำมาทำใหม่อย่าง ‘Nights In White Satin’, ‘Musica’ (โดยฝีมือการเรียบเรียงใหม่ของคอมโพสเซอร์ชื่อดัง John Miles), "วิธเอาท์ยู" และเพลงที่ จอช โกรแบน และ เวสท์ไลฟ์ เคยร้องไว้อย่าง ‘Por Ti Sere – You Raise Me Up’
วีวาลาวีดา
วีวาลาวีดา (Viva la Vida, ) เป็นเพลงโดยวงดนตรีร็อกชาวอังกฤษโคลด์เพลย์ และออกมาพร้อมกับอัลบั้มที่สี่ของวง "วีวาลาวีดาออร์เดธแอนด์ออลฮิสเฟรนส์" เพลงนี้ถูกเขียนสมาชิกทั้งหมดในวงสำหรับอัลบั้มนี้ เพลงนี้มีเนื้อหาต่อกับเพลงถัดไปในอัลบั้ม "Violet Hill" ชื่อเพลง "วีวาลาวีดา" มาจากประโยคภาษาสเปน "บิบาลาบิดา" แปลว่า "ใช้ชีวิต" เพลงนี้เป็นหนึ่งในเพลงดังของโคลด์เพลย์
เนื้อเพลงของเพลงนี้ประกอบด้วยเรื่องราวทางประวัติศาสตร์ที่อ้างอิงตามศาสนาคริสต์ เพลงนี้ประกอบด้วยท่อนที่ซ้ำกัน ซึ่งมีเสียงเปียโนที่สร้างแบบดิจิตอล และมีชั้นอื่น ๆ ค่อย ๆ เพิ่มขึ้นเมื่อเพลงเริ่มดำเนินไปเรื่อย ๆ
เพลงนี้ออกมาเมื่อ 13 มิถุนายน 2008 เป็นซิงเกิลในอัลบั้ม เพลงนี้ได้ประสบความสำเร็จในการขายอย่างมาก โดยเพลงนี้ขึ้นเป็นที่หนึ่งในชาร์ตซิงเกิลแห่งสหราชอาณาจักรและบิลบอร์ดฮอต 100 ทำให้เป็นเพลงที่มียอดขายมากที่สุดของวงทั้งในสหราชอาณาจักรและสหรัฐอเมริกา เพลงนี้ได้ชนะการแข่งขันรางวัลแกรมมี สาขาเพลงแห่งปีในครั้งที่ 51 ปี 2009 และเป็นเพลงที่หกที่มีจำนวนดาวน์โหลดแบบจ่ายเงินในสหรัฐอเมริกาถึงสี่ล้านคน และมียอดขายมากกว่า 7.1 ล้านดาวน์โหลดทั่วโลก และมากกว่า 6 ล้านในสหรัฐอเมริกา
พรรคสำนึกประชาชน
พรรคสำนึกประชาชน (People's Conscience Party; Partai Hati Nurani Rakyat, Partai Hanura) เป็นพรรคการเมืองในอินโดนีเซีย จัดตั้งขึ้นหลังการประชุมในจาการ์ตาเมื่อ 13 – 14 ธันวาคม พ.ศ. 2549 ผู้นำพรรคคือวีรันโตเป็นอดีตนายทหารอินโดนีเซีย พรรคนี้เน้นนโยบายสนับสนุนชนชั้นล่าง และมีฐานเสียงในชวาตะวันตก โฆรนตาโล ซูลาเวซีใต้ ซูลาเวซีเหนือ นูซาเต็งการาตะวันตกและบาหลี ในการเลือกตั้ง พ.ศ. 2547 พรรคนี้ได้คะแนน 15%
ในการเลือกตั้ง พ.ศ. 2552 พรรคนี้ได้คะแนน 3.77% และได้ 18 ที่นั่ง พรรคนี้สนับสนุนหัวหน้าพรรคโกลการ์ ยูซุฟ กัลป์ลา เป็นประธานาธิบดี แต่พ่ายแพ้ให้กับพรรคประชาธิปไตยและพรรคประชาธิปไตยอินโดนีเซีย-การต่อสู้
ทีโลเนียส มังค์
ทีโลเนียส มังค์ (10 ตุลาคม ค.ศ. 1917 - 17 กุมภาพันธ์ ค.ศ. 1982) นักเปียโนและนักแต่งเพลงแจ๊สชาวอเมริกัน ได้รับการยอมรับว่าเป็นนักดนตรีแถวหน้าของวงการเพลงแจ๊สอเมริกัน โดยมักถูกอ้างถึงว่าเป็นหนึ่งในผู้บุกเบิกดนตรีแนวบีบ็อพ ร่วมกับดิซซี กิลเลซพี ชาร์ลี คริสเตียน เคนนี คลาร์ก ชาร์ลี พาร์กเกอร์ และไมล์ เดวิส เขาเป็นนักดนตรีแจ๊สเพียงหนึ่งในห้าคนที่ได้ขึ้นปกหน้าของนิตยสารไทม์
ทีโลเนียส มังค์เกิดที่นอร์ทแคโรไลนา แล้วย้ายตามครอบครัวมาอยู่ที่นิวยอร์ก เขาเริ่มหัดเล่นเปียโนตั้งแต่อายุ 6 ปี ฝึกฝนด้วยตัวเองและเริ่มออกตระเวนเล่นดนตรีตั้งแต่ยังเป็นวัยรุ่น มีแนวการเล่นที่ได้รับอิทธิพลจากอาร์ท ทาทัม ดุค เอลลิงตัน และเจมส์ พี. จอห์นสัน
แหล่งข้อมูลอื่น
19171982
ย่างกุ้งแอร์เวย์
ย่างกุ้งแอร์เวย์ (ရန်ကုန် လေကြောင်းလိုင်း; ) เป็นสายการบินของประเทศพม่า สำนักงานตั้งอยู่ที่ย่างกุ้ง ให้บริการเที่ยวบินในประเทศ ทั้งแบบบินประจำและเช่าเหมาลำ ฐานการบินอยู่ที่ท่าอากาศยานนานาชาติย่างกุ้ง สายการบินเคยถูกพักงานชั่วคราวตั้งแต่เดือนธันวาคม ค.ศ. 2010 จนถึงตุลาคม ค.ศ. 2011 ก่อนที่จะกลับมาให้บริการอีกครั้งในวันที่ 16 ตุลาคม ค.ศ. 2011
รายชื่อจุดหมายปลายทาง
รายชื่อจุดหมายปลายทาง ที่ให้บริการโดยย่างกุ้งแอร์เวย์
ฝูงบิน
รายชื่อเครื่องบินของย่างกุ้งแอร์เวย์ ข้อมูลบันทึกเมื่อสิงหาคม ค.ศ. 2016
จาง กั๋วหรง
จาง กั๋วหรง (12 กันยายน ค.ศ. 1956 – 1 เมษายน ค.ศ. 2003) หรือ เจิ๊ง กวอกเหว่ง หรือชื่อภาษาอังกฤษว่า เลสลี เจิ๊ง (Leslie Cheung, ซึ่งในไทยนิยมเรียกผสมระหว่างชื่อภาษาอังกฤษกับชื่อจีนกลางเป็น เลสลี จาง) เป็นนักร้อง นักแสดงและ นักแต่งเพลง ชาวฮ่องกงที่มีชื่อเสียงโด่งดังมาก ได้ชื่อว่าเป็นหนึ่งในราชาเพลงป็อปแห่งคริสต์ทศวรรษ 1980 ของเกาะฮ่องกง
ประวัติ
จาง กั๋วหรงเป็นลูกคนสุดท้องในบรรดาพี่น้องทั้งหมด 10 คน โดยพี่คนที่ 9 อายุห่างกันกับเขามากถึง 8 ปี บิดามีอาชีพเป็นช่างตัดเสื้อรายใหญ่ เคยตัดเสื้อให้กับบุคคลที่มีชื่อเสียงมาแล้ว เช่น วิลเลียม โฮลเดน หรือ อัลเฟรด ฮิตช์ค็อก ในวัยเด็ก เขาเคยเผยว่า ตัวเองรู้สึกเหงามากที่ต้องถูกทิ้งให้อยู่โดดเดี่ยวกับบรรดาตุ๊กตาและของเล่นต่าง ๆ บิดาก็ไม่เคยควบคุมอารมณ์ตนเองได้เลย ชีวิตในครอบครัวเต็มไปด้วยการทะเลาะเบาะแว้งและการใช้อารมณ์ เขาจึงโตมาด้วยยายเป็นผู้เลี้ยงดู เข้าศึกษาด้านสิ่งทอที่มหาวิทยาลัยลีดส์ ประเทศอังกฤษ  เพื่อสืบทอดกิจการของครอบครัว แต่ต้องกลับมาก่อนเรียนจบ เพราะบิดาป่วยหนัก
จางเริ่มต้นอาชีพวงการบันเทิงตั้งแต่ช่วงปลายทศวรรษ 1970 ด้วยการเข้าประกวดร้องเพลง ซึ่งจัดโดยค่ายสถานีโทรทัศน์แห่งเอเชียฮ่องกง โดยเขาได้รางวัลชนะเลิศอันดับที่สาม และได้เซ็นสัญญาเป็นนักแสดงในสังกัดของค่ายสถานีโทรทัศน์แห่งเอเชียดังกล่าว ต่อมาได้ออกอัลบั้มเพลงและมาประสบความสำเร็จอย่างสูงในช่วงต้นยุค 1980 มีผลงานเพลงโด่งดังมากมาย เป็นหนึ่งในราชาเพลงป็อปของเกาะฮ่องกงในยุคนั้น ทั้งยังโด่งดังเป็นที่ยอมรับในวงการเพลงทั่วเอเชียเป็นอย่างมาก ต่อมาได้รับยกย่องเป็นหนึ่งใน 10 นักร้องชายเพลงจีนที่ยิ่งใหญ่ที่สุดในรอบ 30 ปี (ทศวรรษ ที่ 1970 - 90) ของเกาะฮ่องกงร่วมกับ สวี่ กว้านเจี๋ย (許冠傑), หลัว เหวิน (羅文), ถาน หย่งหลิน, หลิว เต๋อหัว, จาง เสฺวโหย่ว, หลี หมิง, กัว ฟู่เฉิง, เฉิน อี้ซวิ่น และ หวง เจียจวี (黃家駒, นักร้องนำวง Beyond) เขายังเคยมาโปรโมตผลงานเพลง ในประเทศไทย ที่โรงแรมมณเฑียร กรุงเทพมหานคร เมื่อปี 1982 (พ.ศ. 2525) อีกด้วย ชีวิตส่วนตัว จาง กั๋วหรง คบหากับเพื่อนในวัยเด็ก ชื่อ แดฟฟี่ ถ่ง ซึ่งอายุน้อยกว่าเลสลี่2ปี ซึ่งมีอาชีพนายธนาคารซึ่งการคบหากันในสมัยนั้นยังไม่เป็นที่ยอมรับ(LGBT)โดยเลสลี่ได้บอกว่าการที่เขาคบหากับแดฟฟี่ เพราะเขาเป็นคนดี และเป็นคนที่คอยช่วยเหลือเลสลี่ตอนลำบาก โดยเลสลี่ประกาศในงาน คอนเสิร์ตว่าแดฟฟี่ ถ่ง คือคนรักของเขา และยังมีภาพที่ ปาปารัสซี่ฮ่องกงตามแอบถ่ายเป็นภาพเลสลี่จับมือของแดฟฟี่ หนีการถ่ายรูปของนักข่าว โดยในงานศพของเลสลี่ แดฟฟี่ ถ่ง ก็เป็นคนจัดการให้ตามความปรารถนาของเลสลี่ โดยมีภาพของแดฟฟี่หลังจากจบพิธีถึงกับร้องไห้ เข่าอ่อน และมีเพื่อนพยุงแขนทั้งสองข้าง โดยแดฟฟี่ ถ่ง ไม่มีคนรักใหม่เลยหลังจากที่เลสลี่เสียชีวิตไป และยังโพสภาพของเลสลี่ จาง ทุกๆวันครบรอบต่างๆเสมอ
ผลงาน
ส่วนผลงานทางด้านการแสดง จาง กั๋วหรงเริ่มต้นจากการแสดงละครซีรีส์ให้กับค่ายสถานีโทรทัศน์แห่งเอเชียฮ่องกง มีผลงานซีรีส์โดดเด่นในเรื่อง นักสู้ผู้พิชิต (ปี 1978) หลังจากนั้นเข้าสู่วงการภาพยนตร์ด้วยภาพลักษณ์ "เด็กเสเพล" หรือ "แบดบอย"  มีผลงานภาพยนตร์โด่งดังหลายเรื่อง เช่น โหด เลว ดี ภาค 1, ภาค 2 ผลงานกำกับของจอห์น วู ร่วมแสดงกับนักแสดงชั้นนำอย่าง โจว เหวินฟะ, ตี๋ หลง ภาพยนตร์จีนชุดเรื่อง โปเยโปโลเย เย้ยฟ้าแล้วก็ท้า ภาค 1, ภาค 2 แสดงคู่กับ หวัง จู่เสียน ภาพยนตร์แนวอาร์ตเหงา ๆ ของผู้กำกับ หว่อง ก๊า ไหว่ หลายเรื่อง เช่น วันที่หัวใจกล้าตัดเส้นขอบฟ้า (阿飛正傳, ปี 1991) โลกนี้รักใครไม่ได้นอกจากเขา (春光乍洩, ปี 1997) แสดงบทเกย์คู่กับเหลียง เฉาเหว่ย์ เป็นต้น แต่บทบาทการแสดงที่ทำให้เขาได้รับการกล่าวขานอย่างมากคือ การรับบทเป็น เตี่ยอี๋ นักแสดงอุปรากรจีนที่เป็นรักร่วมเพศ จากผลงานของผู้กำกับเฉิน ข่ายเกอ ในภาพยนตร์เรื่องหลายแผ่นดิน แม้สิ้นใจ ก็ไม่ลืม (ปี 1993)  เลสลี่ จาง สามารถเข้าถึงบทบาทจนตีบทแตกกระจุย ภาพยนตร์เรื่องนี้ประสบความสำเร็จอย่างมากได้เข้าชิงรางวัลออสการ์ สาขาภาพยนตร์ต่างประเทศยอดเยี่ยม และเขาได้รับยกย่องว่า เป็นนักแสดงยอดฝีมือของวงการหนังจีนฮ่องกงและเอเชีย